hotchpotch/miracl-hf-unified huggingface dataset:
మోటార్ సైకిల్
మోటార్ సైకిల్ అనగా రెండు లేదా మూడు చక్రాలు కలిగిన మోటారు వాహనం. దీనిని ఇంకా మోటార్ బైక్, బైక్, మోటో లేదా బండి అని కూడా అంటారు. ఆంగ్లంలో Motorcycle అంటారు. దూర ప్రయాణాలు చేయడానికి, రద్దీగా ఉండే పట్టణ ట్రాఫిక్‌లో నడిపించడానికి, ఉల్లాసంగా వేగంగా ప్రయాణించడానికి, క్రీడ మరియు రేసింగ్‌లకు, లేదా రోడ్డు బయట పరిస్థితులు వంటి వాటిని దృష్టిలో ఉంచుకొని మోటార్ సైకిళ్ళు రూపొందించబడతాయి, అయితే వీటి రూపకల్పన గణనీయమైన స్థాయిలో మార్పు చెందుతూ ఉంటాయి. ప్రపంచంలోని అనేక ప్రాంతాల్లో మోటారు రవాణా వ్యవస్థలో మోటార్ సైకిళ్ళు అత్యంత సరసమైన రకాలు, మరియు ప్రపంచ జనాభాలో ఎక్కువగా అత్యంత సాధారణ రకపు మోటారు వాహనాలను వీరు కలిగి ఉన్నారు. ప్రపంచ వ్యాప్తంగా సుమారు 200 మిలియన్ మోటార్ సైకిళ్ళు (మోపెడ్స్, మోటార్ స్కూటర్లు, మోటారు సైకిళ్ళు, మరియు ఇతర శక్తితో నడిచే రెండు మరియు మూడు చక్రముల వాహనములతో సహా) ఉపయోగిస్తున్నారు, లేదా ప్రతి 1000 మంది సుమారు 33 మోటార్ సైకిళ్ళు కలిగి ఉన్నారు. ప్రపంచ వ్యాప్తంగా ఉన్న సుమారు 590 మిలియన్ కార్లతో పోలిస్తే ప్రతి 1000 మందికి సుమారు 91 కార్లు ఉన్నాయి. అభివృద్ధి చెందుతున్న ఆసియా దేశాలలో జపాన్ మినహా, దక్షిణ మరియు తూర్పు ఆసియా మరియు ఆసియా పసిఫిక్ దేశాలు అత్యధికంగా 58% మోటారు సైకిళ్ళు కలిగి ఉన్నాయి. అయితే కార్ల యొక్క 33% (195 మిలియన్లు) యునైటెడ్ స్టేట్స్ మరియు జపాన్ లో కేంద్రీకృతమై ఉన్నాయి. 2006లో చైనా 54 మిలియన్ మోటార్ సైకిళ్ళు కలిగి ఉపయోగిస్తున్నది మరియు ఒక వార్షిక ఉత్పత్తి 22 మిలియన్ యూనిట్లు. 2002 నాటికి భారతదేశం సుమారు 37 మిలియన్ మోటార్ సైకిళ్ళు/మోపెడ్స్ తో ప్రపంచంలో మోటరైజ్డ్ రెండు టూవీలర్ల యొక్క అతిపెద్ద నివాసంగా ఉంది. చైనా 34 మిలియన్ల మోటార్ సైకిళ్ళు/మోపెడ్స్‌తో దగ్గరగా రెండవ స్థానం పొందింది.
పాపయ్యపల్లె
పాపయ్యపల్లె, తెలంగాణ రాష్ట్రము లోని రాజన్నసిరిసిల్ల జిల్లా, తంగళ్లపల్లి మండలం,తాడూర్ రెవిన్యూ గ్రామానికి చెందిన శివారు గ్రామం.
రాజరాజ నరేంద్రుడు
రాజరాజ నరేంద్రుడు (క్రీ.శ. 1019–1061) దక్షిణ భారతదేశంలో వేంగి రాజ్యం యొక్క తూర్పు చాళుక్య రాజు. వివాహ మరియు రాజకీయ లింకుల ద్వారా తంజావూరు యొక్క చోళులతో రాజరాజకు సంబంధముంది. రాజరాజ నరేంద్రుడు రాజమహేంద్రవరం (రాజమండ్రి) స్థాపించాడు. అతని కాలం సామాజిక మరియు సాంస్కృతిక వారసత్వానికి ప్రసిద్ధి చెందింది.
రాజరాజ నరేంద్రుడి కాలంలో రెండు సాహిత్య రచనలు ఉదాహరణకు విక్రమార్జున విజయం మరియు గదాయుద్ధం కన్నడ భాషలో రచించబడ్డాయి, అవి అప్పటికే కర్నాటకలో సంస్కృత మహాభారతం యొక్క కథలుగా ప్రాచుర్యం పొందాయి. ఏడవ మరియు ఎనిమిదవ శతాబ్దాలలోనే మహాభారతం యొక్క తమిళ అనువాదాలు అందుబాటులో ఉన్నాయి. కానీ, పురాణాలు తెలుగులో అందుబాటులో లేవు. దేవాలయాలు మరియు న్యాయస్థానాల్లో సంస్కృత మహాభారతం వంటి పురాణాలు వల్లించేందుకు బ్రాహ్మణులు ఉపయోగించారు. తూర్పు చాళుక్య రాజవంశస్తులు జైనమతం మరియు శైవ మతంకు మద్దతు నిచ్చారు. రాజరాజ నరేంద్రుడు శైవమతస్తుడు (Shaivite). అతను బ్రాహ్మణులను, వారి సంస్కృత భాష మరియు మతం గౌరవించాడు. అతను జైనులు మరియు బౌద్ధుల యొక్క విజయం నుంచి కొత్త మతాలను ఆదరించడం మరియు పురాణాలను తెలుగులోకి అనువదించడం వంటివి విజయానికి ఏకైక మార్గమని నేర్చుకున్నాడు. ఒక వెయ్యి సంవత్సరాల ముందే, బౌద్ధమతం మరియు జైనమతం వారి ప్రబోధాల మరియు శిక్షణల కొరకు స్థానిక భాషలను ఉపయోగించి బాగా ప్రాచుర్యం పొందారు. కనుక, రాజరాజ నరేంద్రుడు సంస్కృత మహాభారతంను తెలుగులోకి అనువదించాలని తన గురువు, సలహాదారు మరియు ఆస్థాన కవి అయిన నన్నయ భట్టారకుని అభ్యర్థించాడు. నన్నయ భట్టారకుడు ఈ కార్యక్రమాన్ని చాలా తీవ్రమైన సవాలుగా తీసుకున్నాడు. అతను, ఆ సమయంలో వాడుకలో ఉన్న అన్ని తెలుగు పదజాలాలను పరిశీలిస్తూ, సంస్కృత పదజాలం పరిచయం చేసుకొని, ఆ విధంగా అతను ఒక ప్రత్యేకమైన సాహిత్య శైలి, ఛందస్సు, మరియు వ్యాకరణం అభివృద్ధి చేశారు. నన్నయ సంస్కృత మహాభారతంలోని ఆది, సభ మరియు అరణ్య పర్వాల యొక్క 142 పద్యాలను అనువదించాడు. అయితే, అతను అసలైన దానికి కట్టుబడి వ్రాయలేదు. కథాంశం కొనసాగిస్తూ సవరణలు, తొలగింపులు చేస్తూ, అందనంగా మరికొంత చేర్చుతూ అతను దాదాపు ఆంధ్రమహాభారతం యొక్క సొంత కథనం రూపొందించారు. తన భాష చాలా సంస్కృతీకరించబడినది మరియు పాఠకులకు ఆనందానిచ్చింది.
నన్నయ
నువ్వు లేక నేను లేను
నువ్వు లేక నేను లేను 2002 లో వై. కాశీవిశ్వనాథ్ దర్శకత్వంలో విడుదలైన తెలుగు చిత్రం. ఇందులో తరుణ్, ఆర్తీ అగర్వాల్ ముఖ్యపాత్రలు పోషించారు. ఆర్. పి. పట్నాయక్ స్వరపరిచిన ఈ చిత్రంలోని పాటలు ప్రజాదరణ పొందాయి.
రాధాకృష్ణ (తరుణ్), కృష్ణవేణి(ఆర్తి అగర్వాల్) చిన్నప్పటి నుంచి కలిసి పెరుగుతారు. వారి తల్లిదండ్రులు కూడా మంచి స్నేహితులు మరియు కలిసి వ్యాపారం చేస్తుంటారు. చిన్నప్పటి స్నేహం ప్రేమగా మారుతుంది. వారి తల్లిదండ్రులు చేస్తున్న వ్యాపారం కొంచెం ఒడిదుడుకులకు లోనవడంతో ఓ పెద్దమనిషి (కె.విశ్వనాథ్) సహాయం చేస్తాడు. ప్రతిఫలంగా ఆయన మనవడికి కృష్ణవేణినిచ్చి పెళ్ళిచేయమని కోరతాడు. ఆయన చేసిన సాయానికి రాధాకృష్ణ తన ప్రేమను త్యాగం చేయాలని నిర్ణయించుకుంటాడు. కృష్ణవేణి కూడా అందుకు అయిష్టంగానే అంగీకరిస్తుంది. అయితే చివర్లో పెద్దలు వారి త్యాగాన్ని గుర్తించి ప్రేమికుల్నిద్దరినీ కలపడంతో కథ సుఖాంతమవుతుంది.
కేశాపురం (మైదుకూరు)
కేశాపురం( మైదుకూరు) కడప జిల్లా లోని మైదుకూరు మండలానికి చెందిన గ్రామము. పిన్ కోడ్ నం. 516 214., 
జనాభా (2011) - మొత్తం 24,843 - పురుషుల సంఖ్య 12,491 - స్త్రీల సంఖ్య 12,352 - గృహాల సంఖ్య 5,952
http://censusindia.gov.in/PopulationFinder/Sub_Districts_Master.aspx?state_code=28&district_code=20
ఎం.తుమ్మలపల్లె
ఎం.తుమ్మలపల్లె కడప జిల్లా వేముల మండలం లోని గ్రామము. ఇక్కడ 2007 వ సంవత్సరంలొ UCIL ఆధ్వర్యంలో యురేనియం ప్లాంట్ ఏర్పాటయినది. 
పులివెందుల అర్భన్‌/ వేముల, జూలై 28(కెఎన్‌ఎన్‌) వైఎస్‌ ఆర్‌ జిల్లా పులివెందుల నియోజకవర్గం వేముల మండలం మబ్బుచింతలపల్లె మజరా ఎం. తుమ్మలపల్లె గ్రామం ఇప్పుడు ప్రపంచ భౌగోళిక చిత్రపటంలో స్థానం సంపాదించుకుంది. శేషాచల అడవుల్లో భాగంగా ఎం తుమ్మలపల్లె]సమీపంలోని కొండల్లో మరిన్ని యురేనియం నిక్షేపాలు ఉన్నాయని యుసిఐఎల్‌ అధికారులు గుర్తించినట్లు సమాచారం. ఓ తరానికి స రిపడు నిల్వలు ఉన్నట్లు తెలుస్తోంది. ఒకప్పుడు మారు మూల ప్రాంతంగా, అన్నిటికీ దూరంగా ఉన్న తుమ్మలపల్లె సరిహద్దుల్లో అపారమైన యురేనియం నిక్షేపాలు ఉండటంతో యురేనియం ప్రాంతాలైన భూమయ్యగారిపల్లె, రాచకుంటపల్లె, మబ్బుచింతలపల్లె, కెకె కొట్టాల గ్రామాలు పురోగతి పరిపూర్ణంగా అభివృద్ధి చెందడానికి అవకాశాలున్నాయి.
సతత హరితం
వృక్షశాస్త్రంలో సతతహరితం అనగా ఒక మొక్క మొత్తం నాలుగు సీజన్లలో (ఆరు రుతువులలో) ఎల్లప్పుడు పచ్చని ఆకులతో ఉంటుంది. సతత హరిత మొక్కలు ఆకురాల్చే మొక్కలకు భిన్నంగా ఉంటాయి, ఆకురాల్చే మొక్కలు శీతాకాలంలో లేదా ఎండా కాలంలో వాటి ఆకులను పూర్తిగా కోల్పోతాయి. సతత హరిత మొక్కలు చెట్లు మరియు పొదలగా అనేక రకాలు ఉన్నాయి.
సతతహరితాలు:లాటిన్ ద్విపద పదం సెంపెర్విరేన్స్ (సాహిత్యపరంగా, "ఎప్పుడూ పచ్చగా") మొక్క యొక్క సతతహరిత స్వభావం సూచిస్తుంది,
ఉదాహరణకు:
ఆకురాల్చే చెట్లు చల్లని లేదా పొడి కాలంలో కాలానుగుణంగా వాటి ఆకులను రాల్చుతాయి. సతతహరిత చెట్లు ఆకులు కోల్పోతాయి, కానీ ఆకురాల్చే చెట్లలాగా ఒకే సమయంలో కాదు. వివిధ చెట్లు వివిధ సమయాల్లో వాటి ఆకులు రాల్చుతాయి, కాబట్టి మొత్తం మీద అడవి ఆకుపచ్చగా కనిపిస్తుంది. ఎక్కువగా ఉష్ణమండల వర్షారణ్య మొక్కలను సతతహరితాలుగా పరిగణిస్తారు, ఆకు వయస్సును బట్టి రాలిపోయినా ఏడాది పొడవునా క్రమేపీ వాటి ఆకులు పునఃస్థాపితమవుతాయి, అయితే కాలానుగుణంగా పెరిగుతున్న జాతులు నిర్జల వాతావరణములో సతత హరితాలుగా లేక ఆకురాల్చేవిగా ఉండవచ్చు. అత్యంత ఉష్ణ వాతావరణంలోని మొక్కలు కూడా సతతహరితాలుగా ఉన్నాయి. శీతల వాతావరణంలో చాలా తక్కువ మొక్కలు సతతహరితాలుగా ఉన్నాయి, -30 °C క్రింద తీవ్రమైన చలిని తట్టుకోగలిగిన వాటిలో కోనిఫెర్లు గణనీయంగా, కొన్ని సతతహరిత విశాలపత్ర మొక్కలు గలవు.
ఆర్. పి. పట్నాయక్
ఆర్. పి. పట్నాయక్ గా పిలువబడే రవీంద్ర ప్రసాద్ పట్నాయక్ తెలుగు సినీ సంగీత దర్శకుడు, నటుడు, రచయిత మరియు చిత్ర దర్శకుడు.
మార్చి 10, 1972 న జన్మించాడు.
నువ్వు నేను
నువ్వు నేను 2001 లో తేజ దర్శకత్వంలో విడుదలై ఘనవిజయం సాధించిన తెలుగు చిత్రం. ఇందులో ఉదయ్ కిరణ్, అనిత ముఖ్య పాత్రలు పోషించారు. ఆర్. పి. పట్నాయక్ ఈ చిత్రానికి సంగీతం సమకూర్చాడు. ఈ చిత్రానికి ఉత్తమ దర్శకుడు, ఉత్తమ హాస్యనటుడు, ఉత్తమ సంగీత దర్శకుడు, ఉత్తమ ఛాయాగ్రాహకుడు, ఉత్తమ సహాయ నటుడు విభాగాల్లో ఐదు నంది పురస్కారాలు దక్కాయి. నాలుగు ఫిల్మ్ ఫేర్ పురస్కారాలు కూడా దక్కాయి.
రవి ఒక ధనవంతుల కుటుంబంలోని ఏకైక సంతానం. రవికి చిన్నతనంలోనే తల్లిని కోల్పోయి ఉంటాడు. తండ్రి వ్యాపారంలో తీరికలేకుండా అతన్ని సరిగా పట్టించుకోకుండా ఉంటే ఇంట్లో నమ్మకస్తుడైన రాళ్ళపల్లి అతని బాగోగులు చూసుకుంటూ ఉంటాడు. వసుంధర పాతబస్తీలోని ఒక పాలవాని కూతురు. ఇద్దరూ ఒకే కళాశాలలో చదువుతుంటారు. రవి చదువులో వెనుకబడి ఉంటే వసుంధర మాత్రం ఎప్పుడూ ముందజలో ఉంటుంది. వీరిద్దరూ ప్రేమించుకుంటారు. కానీ పెద్దలు వీరి ప్రేమను ఆమోదించక ఇద్దరినీ వేరు చేస్తారు. చివరికి మిత్రుల సహాయంతో పెద్దలను ఎదిరించి వీరు పెళ్ళి చేసుకుంటారు.
శీలం జేసుదాస్
జే.డీ.శీలం రాజ్యసభ సభ్యుడు.కేంద్ర మంత్రి.దళిత క్రిస్టియన్.పెదనందిపాడు మండలం, పుసులూరు గ్రామంలో 1953 ఆగస్టు 13న అబ్రహాం శీలం, అన్నపూర్ణమ్మ దంపతులకు జన్మించారు. గుంటూరు ఏసీ కళాశాలలో బీఎస్సీ. విశాఖ ఆంధ్రాయూనివర్శిటీలో ఎంఎస్సీ( కెమిస్ట్రీ) పూర్తిచేశారు. కర్ణాటక క్యాడర్‌లో ఐఏఎస్ అధికారిగా పనిచేస్తూ రాజీనామా చేసి కాంగ్రెస్ పార్టీలోకి వచ్చారు. 1999 లోక్‌సభ ఎన్నికల్లో బాపట్ల నుంచి పోటీచేసి ఓటమి చవిచూశారు. కర్ణాటక ముఖ్యమంత్రి ఎస్.ఎం.కృష్ణకు రాజకీయ కార్యదర్శిగా పనిచేశారు.
కసుకర్రు
కసుకర్రు గుంటూరు జిల్లా పొన్నూరు మండలానికి చెందిన గ్రామము. పిన్ కోడ్ నం. 522 124., ఎస్.టి.డి.కోడ్ = 08643.
2013 జూలైలో ఈ గ్రామ పంచాయతీకి జరిగిన ఎన్నికలలో శ్రీ యలవర్తి నాగేశ్వరరావు సర్పంచిగా ఎన్నికైనారు. వీరు కొద్ది కాలంగా అస్వస్తతకు గురై, 2013 డిసెంబరు 13న పదవిలో ఉండగానే దివంగతులైనారు. ఆ తరువాత 2014, జనవరి-18న జరిగిన ఉప ఎన్నికలలో శ్రీ జక్కా నాగశ్రీనివాసరావు, సర్పంచిగా ఎన్నికైనారు. [2]&[3]
ఈ సేవాసంఘం ఆధ్వర్యంలో 2015, నవంబరు-11 నుండి 25వరకు, కోటిదీపార్చన, శివాభిషేకము, నవగ్రహ హ్మములు నిర్వహించెదరు. [5]
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
[2] ఈనాడు గుంటూరు రూరల్/పొన్నూరు, 2013, డిసెంబరు-14; 5వపేజీ.
[3] ఈనాడు గుంటూరు రూరల్; 2014, జనవరి-19; 19వపేజీ. 
[4] ఈనాడు గుంటూరు రూరల్/పొన్నూరు; 2014, అక్టోబరు-25; 2వపేజీ.
[5] ఈనాడు గుంటూరు సిటీ; 2015, ఆగస్టు-31; 29వపేజీ.
సీతారాంపురం (దేవరుప్పుల)
సీతారంపురం గ్రామం, తెలంగాణ రాష్ట్రం, జనగామ జిల్లాలోని దేవరుప్పుల మండలంలో ఉంది.ఇది రెవెన్యూ గ్రామం కాదు.గ్రామ వంచాయితీ కేంద్రం.
వరంగల్ జిల్లాకి ఈ గ్రామం 53.5 కి.మీ. దూరంలో ఉంది. హైదరాబాద్కి 112 కి.మీ. దూరంలో ఉంది.
సీతారాంపురం గ్రామచరిత్ర కడవెండి చరిత్రతో ముడిపడుంది. ఎందుకంటే సీతారాంపురం గ్రామం కడవెండి నుండి 17 సంవత్సరాల క్రితమే విడిపోయింది. అంతకిముందు సీతారాంపురం గ్రామం కడవెండి గ్రామంలో ఒక వార్డ్ మాత్రమే, కడవెండి గ్రామంలో మాదిరిగానే సీతారాంపురం గ్రామంలో కూడా రజాకారులను ఎదిరించిన వీరులున్నారు. గ్రామంలో ప్రాథమికోన్నత పాఠశాల,అంగన్వాడి కేంద్రం, శివాలయం,మసీద్, చర్చి ఉన్నాయి.
ఈ గ్రామానికి దగ్గరిలో సీతారాంపురం గ్రామానికి ప్రధాన ఆధారం వ్యవసాయం.కొందరు వారికి సాయం చేసి కూలి అనిపించుకుంటారు. మరి కొందరు వ్యవసాయ ఆధార పనులు చేస్తారు. ఇంకొందరు పశువులు ( గేదలు,ఆవులు) ద్వారా పాల ఉత్పతిని పెంచి ఆదాయాన్ని పొందుతారు. ఊరిలో వివిధ మతాల వారు అనేక కులాలకు చెందిన వారు ఉన్నారు. వారిలో రజక,కుమ్మరి, కమ్మరి, ఎరుకల, మాదిగ, పిచ్చకుంట్ల, లంబాడి, వడ్డెర, ముదిరాజ్, కురుమ, పద్మశాలి,గౌడ్స్, కాపు, అర్య బ్రాహ్మణులు , కోమట్లు మొదలైన కులస్థుల వారు ఉన్నారు. వీరిలో కురుమ,అరె,గౌడ్స్, పద్మశాలి, ముదిరాజ్, కాపు, మొదలగు కులస్తుల జనాభా ఎక్కవ. ఈ గ్రామంలో హిందువులు, ముస్లింస్, క్రిస్టియన్స్ మతాలకు చెందిన వారు ఉన్నారు, అందరు ఎక్కువగా వ్యవసాయంపై ఆధాపపడి జీవిస్తున్నారు.
గ్రామంలో గోల్లకుర్మలు గొర్రెల పోషణను, గౌడ కులస్తులు కల్లును, రజకులు బట్టలుతుకుతు, ముదిరాజ్ కులస్తులు చేపలు, తోటల పెంపకం,పద్మశాలీలు వస్త్రాలను తయారు చేసి వ్యాపారం చేయడం, కోమట్లు వ్యాపారం, కుమ్మరొల్లు కుండలపని, కమ్మరొల్లు వ్యవసాయానికి సంబంధించిన కమ్మరి పని, బ్రాహ్మలు అర్చకులుగా, ఇలా వారి వారి కులవృత్తిలను చేసుకుంటూ కొద్దిపాటి వ్యవసాయం కూడా చేస్తూ జీవితాన్ని కొనసాగిస్తున్నారు. మిగిలిన కులాల వారు ఎక్కువ శాతం వ్యవసాయం చేస్తూ జీవిస్తున్నారు. మరి కొందరు మేస్త్రి పని,హమాలి కూలి పని, (కరెంట్) ఎలెక్టిషియన్ పని, డ్రైవింగ్ పని వృత్తిగా ఎంచుకుని సొంత ఆటోల ద్వారా కొందరు, దర్జీ పనిలో మరి కొందరు, ఉపాధ్యాయ వృత్తిలో ఇలా తమ జీవితాన్ని సీతారాంపురంలో కొనసాగిస్తున్నారు. ఊరిలో యువత ఎక్కవ సంఖ్యలో వృత్తి నైపుణ్యం ఉన్న రంగాలవైపే మొగ్గు చూపుతున్నారు.నేటి తరం యువత పెద్ద ఎత్తున విద్యాబ్యాసం చేసిన వారు మాత్రం మంచి వృత్తి ఉద్యోగాల్లో స్థిర పడ్డారు, పడుతున్నారు
ఎక్కువగా యువత చదువులకోసం,ఉద్యోగాలకోసం గ్రామాన్ని విడిచి వలసలుపోతున్నారు. ముఖ్యంగా హైదరాబాద్ పట్టణానికి వలసవెల్లారు. హైదరాబాద్ లో ఉప్పల్, రామంతపూర్, చింతల్, జగద్గిరిగుట్ట , చర్లపల్లి, ఇ సి ఐ ఎల్ మొదలగు ప్రాంతాలలో స్థిరపడ్డారు. ఇంకొంత మంది, జనగామ,వరంగల్, సూరత్, మొ!! ప్రదేశాలల్లో, మరి కొందరు దుబాయ్,అమెరికా దేశాలల్లో ఎక్కువగా వలసలు పోయారు.
ఊరిలో ప్రతి పనిలో రాజకీయం నడుస్తుంది. ఊరిలో ప్రదానంగా కాంగ్రెస్, టి డి పి, టి అర్.ఎస్ పార్టీలకు చెందిన నాయకులూ, కార్యకర్తలున్నారు. ఊరిలో ఎక్కువగా గౌడ్స్ దే రాజ్యాధికారం. యువత కూడా రాజకీయాల వైపు అడుగులు వేస్తున్నారు.
యం.లక్ష్మినారాయణ "ప్రేమ సదనం అనాథ వృద్ద సంఘాన్ని" 13-11-1998న స్థాపించారు. అనాథ వృద్దులకు సేవచేయాలనే గొప్ప ఆశయంతో ఈ అశ్రమాన్ని ప్రారంబించారు. వృద్దులకు కనీస అవసరాలైన తిండి, కూడు,బట్టల, ఆరోగ్యసంబంద విషయాలఫై సేవ చేస్తున్నారు. ఆశ్రమ వ్యవస్థాపకుడిగా, అధ్యక్షుడుగా సీతారాంపురం గ్రామంలో అనేక సేవలు చేస్తూనే, ఆద్యాత్మికం వైపు అడుగులువేసుకుంటూ సీతారాంపురం గ్రామంలోని శ్రీ ఉమచంద్ర మౌళీశ్వరాలయం వద్ద 58 హోమ గుండాలతో సహస్ర చండి యాగాన్ని జరిపించారు, అనాథ వృద్ద అశ్రమం ప్రక్కన సాయిబాబా మందిరమును కూడా నిర్మించారు.
పూర్ణోత్సంగుడు
పూర్ణోత్సంగుడు శాతవాహన రాజులలో నాల్గవ వాడు. శ్రీ శాతకర్ణి కుమారుడు. ఇతను క్రీ.పూ.179, 161 మధ్య ఆంధ్ర దేశాన్ని పరిపాలించాడు. ఇతని కాలంలో రాజ్య విస్తరణ జరగలేదు. ఇతడు ఒక నామ మాత్రపు రాజుగా చరిత్రలో మిగిలిపోయాడు. 18 సంవత్సరాల పాటు పాలించాడు.
ఈయన జన్మనామం వేదిసిరి శాతవాహన. పూర్ణోత్సంగుడు ఆయన యొక్క బిరుదు. అయితే పురాణాల్లోని ఆంధ్ర రాజుల జాబితాల్లో ఎక్కడా వేదసిరి శాతవాహన అన్న పేరు కనిపించకపోవటం వలన ఇద్దరూ ఒకటే అన్న విషయం కచ్చితంగా తేలలేదు. పూర్ణోత్సంగుని ప్రస్తావన మత్స్య, బ్రహ్మాండ, విష్ణు, భాగవత పురాణాల్లో ఆంధ్రభృత్యుల వంశానుక్రమణికలో ఉంది. భాగవత పురాణంలో పౌర్ణమాస్యునిగా పేర్కొనబడ్డాడు. వాయుపురాణంలో మాత్రం ఈయన పేరు లేదు.
పురాణాల అనుసారంగా శ్రీ శాతకర్ణి మరణించిన తర్వాత, ఆయన కుమారుడు పూర్ణోత్సంగుడు సింహసనాన్ని అధిష్టించాడని తెలుస్తున్నది. మొదటి శాతకర్ణి మరణించేనాటికి తన కుమారులు చిన్నవారు కావటం వల్ల అతని భార్య నాగానిక కొంతకాలం పరిపాలించి తదుపరి తన కుమారుడైన పూర్ణోత్సంగుడు లేదా వేదసిరికి రాజ్యభారం అప్పగించింది. ఈయన పాలనాకాలంలో భారతదేశంలో సమకాలీన రాజులైన మగధకు చెందిన పుష్యమిత్ర సుంగ, కళింగ చక్రవర్తి ఖారవేలుడు మరణించారు.
ఎస్. ఎ. రాజ్‌కుమార్
ఎస్. ఎ. రాజ్‌కుమార్ ప్రముఖ భారతీయ సంగీత దర్శకుడు. తెలుగు, తమిళ, మలయాళ మరియు కన్నడ భాషలలో పలు విజయవంతమైన చిత్రాలకు సంగీతాన్ని అందించాడు. తెలుగు చిత్రాలకు గానూ మూడు సార్లు ఫిలింఫేర్ పురస్కారాలను అందుకున్నాడు.
యాక్షన్ 3D
ఎ.కే. ఎంటర్‌టైన్‌మెంట్స్ ఇండియా ప్రైవేట్ లిమిటెడ్ పతాకంపై అనీల్ సుంకర దర్శకత్వంలో రామబ్రహ్మం సుంకర నిర్మించిన సినిమా యాక్షన్ 3D. ఇది భారతదేశం యొక్క తొలి 3D కామెడీ చిత్రం. ఈ సినిమా 3D మరియూ 2D ఫార్మాట్లలో 2013 జూన్ 21న విడుదలైంది.
బావ అలియాస్ బాల వర్ధన్ (అల్లరి నరేష్), పురుష్ అలియాస్ పురుషోత్తం (రాజు సుందరం), శివ (వైభవ్), అజయ్ (శ్యామ్)లు నలుగురూ చిన్ననాటి నుండి ప్రాణ స్నేహితులు. ఈ నలుగురిలో బావ బ్యాచిలర్, పురుష్ కి అనిత (కామ్న జఠ్మలాని)తో పెళ్లై ఉంటుంది, శివ సంధ్య (రీతు బర్మేచ)తో ప్రేమలో ఉంటాడు, చివరిగా అజయ్ శృతి (షీన)తో ప్రేమలో ఉంటాడు. అజయ్ – శృతిల ప్రేమకి పెద్దవాళ్ళు ఒప్పుకోవడంతో వారి పెళ్ళికి ముహూర్తం పెడతారు. అప్పుడు ఈ నలుగురు ఫ్రెండ్స్ కొద్ది రోజులు గోవా వెళ్లి బాగా ఎంజాయ్ చెయ్యాలనుకుంటారు. అనుకున్నట్టుగానే హైదరాబాద్ నుండి గోవాకి కారులో బయలుదేరుతారు. మార్గ మధ్యంలో అనుకోకుండా వీరికి గీత (నీలం ఉపాధ్యాయ్) తారసపడుతుంది. తొలి చూపులోనే గీతలో బావ ప్రేమలో పడతాడు. కానీ తన మెంటాలిటీ నచ్చకపోవడంతో గీత మధ్య లోనే బావకి దూరంగా వెళ్ళిపోతుంది.
గీత మళ్ళీ వస్తుందన్న నమ్మకంతో అక్కడి నుండి వాళ్ళు గోవా చేరుకుంటారు. అజయ్ పెళ్ళి తర్వాత మన జీవితాలు ఎలా ఉంటాయో తెలియదు కాబట్టి ఆ రోజు రాత్రి ఫుల్ గా ఎంజాయ్ చెయ్యాలనుకుంటారు. ఫుల్ గా మందు తాగుతారు. అప్పుడే కథలో ట్విస్ట్.. పొద్దున్న లేచే సరికి వారి లైఫ్ లో అనుకోని సంఘటనలు జరగడం మొదలు పెడతాయి. వారి లైఫ్ లోకి సమీర (స్నేహ ఉల్లాల్), సుదీప్ మరికొందరు ఎవరెవరో వారికి ఇబ్బందులు క్రియేట్ చేస్తుంటారు. ఇంతకీ వీళ్ళంతా ఎవరు? ఆ రోజు రాత్రి మందు తాగిన తర్వాత ఏం జరిగింది? సమీర ఎలా వీరి లైఫ్ లోకి వచ్చింది? ఈ ఇబ్బందులన్నిటినీ వారు దాటుకొని చివరికి అజయ్ పెళ్ళి టైంకి హైదరాబాద్ చేరుకున్నారా? లేదా అనే ఆసక్తికరమైన మలుపుల్ని మీరు తెరపైనే చూడాలి.
గాండ్ల వెంకట్రావు
గాండ్ల వెంకట్రావు ప్రజావైద్యుడు. అభ్యుదయ కళాసమితి అధ్యక్షుడిగా, పట్టణ కళాకారుల సమాఖ్య కన్వీనర్‌గా, ఎన్టీఆర్‌ కళాపరిషత్‌ కోశాధికారిగా, పౌరహక్కుల సంఘం నాయకుడిగా పనిచేశారు.ఇద్దరు సంతానం.పాతికేళ్ల నుంచి డాక్టర్‌ గరికపాటి రాజారావు వర్ధంతిని ఒంగోలు లో క్రమం తప్పకుండా నిర్వహించిన గాండ్ల వెంకట్రావు స్వతహాగా నటుడు. 1960వ దశకంలో రక్తకన్నీరులోని నాగభూషణం పాత్రను ఏకపాత్రగా మార్చి 200 ప్రదర్శనలిచ్చారు. నవభారతం చిత్రంలో కూడా నటించిన గాండ్ల వెంకట్రావు వందేమాతరం, ఏవీఎస్‌, పోకూరి బాబూరావు, కాకరాల , మాదాల రంగారావులకు సన్నిహితుడు. దివిసీమ బాధితుల కోసంకళాప్రదర్శనలు ఇప్పించి విరాళాలు పంపారు. కళాక్షేత్రం ఈయన తీరని కోరిక.పేదప్రజలకు గౌతమీ వైద్యశాలలో ఉచిత వైద్యసేవలు అందించారు.డాక్టర్ గురుకుల మిత్రా శిష్యునిగా ఆక్యుపంక్చర్ వైద్యం కూడా చేశారు.డాక్టర్ సుంకు బలరాం గారి సహకారంతో ఉబ్బసవ్యాదికి చికిత్సలు అందించారు.గద్దలగుంట లోని తన నివాసంలో 18.6.2013 న కన్నుమూశారు.
తెరచాప
తెరచాప అనగా వస్త్రం యొక్క ఒక పెద్ద భాగం, ఇది కొన్ని పడవల యొక్క పై భాగాన ఉంటుంది. నీటిపై పడవను తరలించడానికి ఈ తెరచాపలు ఉపయోగపడతాయి, వీచే గాలి పవనాలు పడవ వెళ్లవలసిన వైపుకి వెళ్లెందుకు ఉపకరించేలా ఈ తెరచాపలను ఉపయోగిస్తారు. తెరచాపను కట్టేందుకు ఎత్తుగా ఉన్న భాగాన్ని మాస్ట్ అంటారు. కొన్ని పడవలు అనేక తెరచాపలను కలిగి ఉండగా, కొన్ని పడవలు ఒక తెరచాపను మాత్రమే కలిగి ఉంటాయి. సాధారణంగా చిన్న పడవలు ఒక తెరచాప కలిగి ఉండగా, పెద్ద పడవలు ఎక్కువ తెరచాపలను కలిగి ఉంటాయి. తెరచాపలతో ఉన్న పడవలను తెరచాప పడవలని అంటారు, వీటిని ఆంగ్లంలో సెయిలింగ్ బోట్స్ అంటారు. సెయిలింగ్ బోట్స్ యొక్క విభిన్న రకాల కొరకు తెరచాపల యొక్క విభిన్న రకాలు విభిన్న పేర్లతో ఉన్నాయి. బొగ్గు లేదా నూనెను ఉపయోగించి నడిపే యంత్ర పడవల తయారీకి ముందు, పూర్వ ప్రజలకు సముద్రం గుండా ప్రయాణించడానికి తెరచాప పడవలు ఒక ముఖ్యమైన మార్గంగా ఉండేవి. ప్రస్తుత రవాణాకు తెరచాపలు అంత ముఖ్యమైనవి కానప్పటికి, వినోదం మరియు పోటీలలో వీటిని ఇప్పటికి ఉపయోగిస్తున్నారు.
విద్యా బాలన్
విద్యా బాలన్ ఒక భారతీయ సినీ నటి. పలు హిందీ, బెంగాలీ మరియు మలయాళ చిత్రాలలో నటించింది. ఈమె తన నటనరంగ ప్రవేశం మ్యూజిక్ వీడియోలలో, సీరియళ్ళలో, వాణిజ్య ప్రకటనలలో నటించడం ద్వారా చేసారు. 
విద్య జనవరి 1న కేరళలో జన్మించింది. తండ్రి పి.ఆర్.బాలన్. తల్లి సరస్వతీ బాలన్. చిన్నతనంలోనే మాధురీ దీక్షిత్ నటనతో ప్రేరణ పొంది సినిమా రంగంలో అడుగు పెట్టాలని ఆశపడేది. ముంబైలో పెరిగింది. సెయింట్ ఆంథొనీ గల్స్ హయ్యర్ స్కూల్, చెంబూరులో చదివింది. ఆపై సెయింట్ జేవియర్స్ కాలేజీలో సోషాలజీలో డిగ్రీ పూర్తి చేసింది.
బ్రహ్మాజీ
బ్రహ్మాజీ ఒక పేరొందిన తెలుగు నటుడు. విభిన్న పాత్రలను పోషిస్తూ తనదైన ప్రత్యోక నటశైలిని ఏర్పరుచుకున్నాడు. సింధూరంతో హీరోగా పరిచయమైన బ్రహ్మాజీ ఆ చిత్రానికి ముందు నిన్నే పెళ్ళాడుతా చిత్రంలో, ఆ తర్వాత ఖడ్గం, అతడు, ఏక్‌నిరంజన్‌, మిరపకారు, మర్యాద రామన్న వంటి పలు చిత్రాలలో విభిన్నమైన పాత్రలు పోషించి విలక్షణ నటుడుగా పేరు పొందాడు.
బ్రహ్మాజీ స్వస్థలం తూర్పు గోదావరి జిల్లా సామర్లకోట. తండ్రి రెవిన్యూ శాఖలో తాసీల్దారుగా పనిచేసేవాడు. తల్లి ది అమలాపురం సమీపంలోని అద్దంకివారి లంక. తండ్రి ఉద్యోగరీత్యా హైదరాబాదులో ఉన్నప్పుడు బ్రహ్మాజీ హైదరాబాదులో జన్మించాడు. కానీ విద్యాభ్యాసమంతా పశ్చిమ గోదావరి జిల్లాలో సాగింది. ఈయనకు నలుగురు అక్కలు ఒక అన్న. ఈయన తాత బ్రహ్మం గారి పేరు మీదుగా శివాజీ, బాలాజీ తరహాలో ఈయనకు బ్రహ్మాజీ అని పేరు పెట్టారు. చదువుకునే రోజుల్లో కృష్ణ అభిమానిగా ఆయన సినిమాలన్నీ నాలుగైదు సార్లు చూసేవాడు. శంకరాభరణం సినిమాలో నటించిన సోమయాజులుకు రెవిన్యూ శాఖ ఉద్యోగులు చేసిన సన్మానం చూసి తనూ సినీనటుడు కావాలనే స్ఫూర్తిని పొందాడు.
మధు ఫిల్మ్ ఇనిస్టిట్యూట్ లో రెండేళ్ళ కోర్సు అయిపోయిన తర్వాత మద్రాసులో అడయారు ఫిల్మ్ ఇన్స్టిట్యూట్లో చేరటానికి ఎం. ఎ చదివే వంకతో మద్రాసు చేరుకున్నాడు. ఫిల్మ్ ఇన్స్టిట్యూట్లో పొంది వేషాల కోసం తిరుగుతున్న సమయంలో కృష్ణవంశీతో పరిచయమైంది. ఇద్దరూ రూమ్మేట్లుగా ఉన్నారు. ఆ తరువాత కృష్ణవంశీ దర్శకుడైనప్పుడు బ్రహ్మాజీకి తన సినిమాల్లో వేషాలిచ్చి ప్రోత్సహించాడు.
కృష్ణవంశీ నిన్నే పెళ్ళాడుతా విజయవంతమై మంచి దర్శకునిగా నిలదొక్కుకున్న తరుణంలో బ్రహ్మాజీని కథానాయకునిగా పెట్టి సింధూరం సినిమా తీశాడు. ఈ సినిమాలో బ్రహ్మాజీ నటనతో విమర్శకుల ప్రశంసలందుకున్నాడు.
సాయంకాలమైంది
సాయంకాలమైంది గొల్లపూడి మారుతీరావు రాసిన ఒక నవల. దీనిని శ్రీ వైష్ణవ సాంప్రదాయ నేపథ్యంలో రాశారు. ఇది ఆంధ్రప్రభ వారపత్రికలో 2001 సంవత్సరంలో ధారావాహికగా వెలువడింది.
ఈ నవల నేపథ్యమైన శ్రీవైష్ణవం గురించి గొల్లపూడి మారుతీరావు శ్రీ భాష్యం అప్పలాచార్యుల నుంచీ, శ్రీ సాతులూరి గోపాలకృష్ణమాచార్యుల నుంచీ సేకరించారు. ఈ నవలను రాయడానికి, ఆంధ్రప్రభ పత్రికలో ప్రచురించడానికి సహాయపడింది వల్లూరు రాఘవ రావు.
పద్మనాభం అనే ఊర్లోని పరమ నైష్ఠిక వైష్ణవ బ్రాహ్మణుల ఇంట జన్మించిన చిన తిరుమలాచార్యుల చుట్టూ కథ పరిభ్రమిస్తూ ఉంటుంది. అతని తల్లిదండ్రులు సుభద్రాచార్యులు, వరదమ్మ. అదే ఊళ్ళోని కుంతీనాథ స్వామిని ఆరాధిస్తూ జీవనం సాగిస్తుంటారు. మొదట్లో తండ్రి అడుగు జాడల్లోనే అర్చకత్వం నేర్చుకుంటున్న చిన తిరుమలాచార్యుల ప్రతిభను గుర్తించిన వెంకటాచలం అతనికి ఆంగ్లవిద్య మీద ఆసక్తిని కలిగిస్తాడు. సుభద్రాచార్యులు మొదట్లో ఇందుకు అంగీకరించలేకపోయినా కొడుకు ఆసక్తిని గమనించి, వరదమ్మ, వెంకటాచలం, తదితరుల ప్రోద్భలంతో అందుకు అంగీకరిస్తాడు. చిన తిరుమలాచార్యులు నెమ్మదిగా పాఠశాల విద్య దాటి కళాశాలకు చేరుకుంటాడు. అక్కడి తన ప్రతిభకు ముగ్ధుడైన ఆచార్యులు అమెరికాలోని జెనరల్ ఎలక్ట్రిక్ సంస్థకు ఈ ప్రతిభను చేరవేస్తారు. చదువు పూర్తి కాగానే అమెరికాలో ఉద్యోగం వస్తుంది. అలా చిన తిరుమలాచార్యుల అందరినీ వదిలి అమెరికాకు ప్రయాణవుతాడు. ఇక్కడ తల్లిదండ్రులకు కుమారుడి మీద బెంగ మొదలౌతుంది. కానీ బయటకు చెప్పుకోలేరు. చివరకు తల్లిదండ్రుల ఆఖరి చూపుకు కూడా నోచుకోలేక పోతాడు.
ఈ నవలలో గొల్లపూడి కొన్ని బలమైన పాత్రలు సృష్టించారు. నిజజీవితంలో ఇలాంటి పాత్రలు ఉంటాయా? అన్న మీమాంసను పక్కన పెడితే, నవనీతం, సంజీవి,కనబడ్డది కాసేపే అయినా మనసులో నిలిచిపోయే రేచకుడు, కొన్ని సంఘటనల్లో కూర్మయ్య, వెంకటాచలం – అద్భుతంగా చిత్రీకరించారు గొల్లపూడి గారు. దాదాపు ప్రతి ప్రాత్రా ఏదో ఒక సందర్భంలో తనదంటూ‌ ఒక ప్రత్యేక ముద్ర వేస్తుంది. 
"మార్పు కొందరిని భయపెడుతుంది. కొందరిని జోకొడుతుంది. కొందరిని ఆనందింపజేస్తుంది" ఇవి కూడా నవలలో వాక్యాలే. ఈ మార్పే 'సాయంకాలమైంది' నవలలో కథా వస్తువు. ప్రాణం కన్నా సంప్రదాయాన్ని కొనసాగించడాన్ని మిన్నగా భావించే ఓ శ్రీవైష్ణవ కుటుంబంలో నాలుగు తరాల కాలంలో అనివార్యంగా వచ్చి పడిన మార్పుని వ్యాఖ్యాన సహితంగా చిత్రించిన నవల ఇది. కథాస్థలం విజయనగరం జిల్లాలో, గోస్తనీ నదీ తీరంలో ఉన్న పద్మనాభం అనే పల్లెటూరు. స్వస్థలం కాకినాడ సమీపంలో ఉన్న సర్పవరం అగ్రహారంలో ఆచారం సాగడంలో జరిగిన చిన్న పొరపాటు, పండితుడైన కుంతీనాధాచార్యుల వారిని కుటుంబ సహితంగా పద్మనాభం తరలి వచ్చేలా చేస్తుంది.
పద్మనాభంలో కుంతీమాధవ స్వామి, కొండమీది అనంతపద్మనాభ స్వామి ఆలయాల్లో అర్చకత్వం మొదలుపెడుతుంది ఆ కుటుంబం. కుంతీనాధా చార్యుల కుమారుడు పెద్ద తిరుమలాచార్యులు తండ్రి ఇష్టానికి విరుద్ధంగా ఆయుర్వేద వైద్యం చేయడం మొదలుపెట్టి, కేవలం సంప్రదాయాన్ని నిలబెట్టడం కోసం అనివార్య పరిస్థితిలో ప్రాణత్యాగం చేస్తారు. పెద్ద తిరుమలాచార్యుల కుమారుడు సుబాధ్రాచార్యులు నూటికి నూరుపాళ్ళు తాతకి తగ్గ మనవడు. శ్రీవైష్ణవ సంప్రదాయాన్ని కొనసాగించడాన్ని మించినదేదీ లేదాయనకి. భర్తకి తగిన భార్య వరదమ్మ. పద్మనాభం అనే ఓ చిన్న పల్లెటూరినే తమ ప్రపంచంగా చేసుకున్న ఆ దంపతుల కొడుకు చిన్న తిరుమలాచార్యులు ఉద్యోగం కోసం విదేశాలకి వలస వెళ్ళిపోగా, కాలేజీలో చేరిన కూతురు ఆండాళ్ళు - కుండలు చేసుకుని జీవించే సానయ్య కొడుకు కూర్మయ్యని ప్రేమించి పెళ్ళి చేసుకుంటుంది. ఈ విపర్యయాలకి ఆ వృద్ధ దంపతులు ఎలా స్పందించారన్నది తర్వాతి కథ.
జియాజింగ్ షోయాజింగ్ సీ బ్రిడ్జ్
జియాజింగ్ షోయాజింగ్ సముద్రపు వంతెన (Jiaxing-Shaoxing Sea Bridge) ప్రపంచంలో అతి పొడవైన మరియు వెడల్పైన సముద్రపు వంతెన. ఇది తీగల వంతెన. ఈ వంతెనను 10 కి.మీ పొడవుతో నిర్మించి చైనా ప్రపంచ రికార్డును నెలకొల్పింది. ఈ వంతెనను సుమారు 6.2 మైళ్ల పొడవు అనగా 10 కిలోమీటర్ల పొడవు తో "హాన్‌గ్యూ అఖాతం" నుండి "షాక్సింగ్" వరకు నిర్మించారు. దీనిపై 2560 అడుగుల వెడల్పుతో 6 వరుసల రోడ్లను వేశారు. ఏడేళ్ల పాటు కట్టిన దీనికి ఆధారంగా ఉండే ప్రధాన స్తంభాలు (పైలాన్స్) రెండే నిర్మించారు. ఇవి ఒక్కొక్కటి 745 అడుగుల ఎత్తు కలిగి ఉన్నది. ఈ వంతెన నిర్మాణానికి సుమారు 2.23 బిలియన్ డాలర్లు ఖర్చు అయింది. మన రూపాయలలో చెప్పాలంటే సుమారు 10,000 కోట్లకు పైమాటే. దీనిపై పాదచారులకు, ద్విచక్ర వాహనాలకు అనుమతి లేదు. దీనిపై వెళ్ళే వాహనాలు గంటకు 95 కిలో మీటర్ల కనీస వేగం కలిగి యుండాలి. అంతకు తక్కువ వేగంతో పోయేవాటికి అనుమతి లేదు. ఈ వంతెన వల్ల చైనా లోని "షావోజింగ్" మరియు "షాంఘై" ప్రాంతాల మధ్య దూరం సగానికి తగ్గుతుంది. ఈ వంతెనను జూన్ 17 , 2013 న పూర్తి చేశారు.
ఈ వంతెన "క్జియామిన్" లోని "హైకాంగ్" జిల్లా లోని మాకింగ్ రోడ్డు వద్దనుండి మొదలై "షాంఘై" లోని "లోంగై" వద్ద అంతమవుతుంది.
ప్రేయసి
ప్రేయసి అనగా ప్రియుని యొక్క ఒక ఆడ భాగస్వామి, శృంగారపరంగా మరియు/లేదా లైంగికపరంగా అతనితో సంబంధముండవచ్చు. ప్రేయసిని ఆంగ్లంలో గర్ల్ ఫ్రెండ్ అంటారు.ఇది ఆడ "స్నేహితురాలు" అని కూడా సూచిస్తుంది.
వైవాహిక సంబంధం లేనప్పటికి భాగస్వాములుగా కట్టుబడి ఉంటారు, కొన్నిసార్లు ముఖ్యమైనటు వంటి ఇతర లేదా సాధారణ భాగస్వామిగా వివరించవచ్చు, ప్రత్యేకించి ఈ వ్యక్తులు సహజీవనం చేస్తారు. ప్రేయసి మరియు భాగస్వామి అనగా వివిధ ప్రజలకు వివిధ అర్ధాలున్నాయి; పదాల మధ్య వ్యత్యాసాలు అంతఃకరణమైనవని చెప్పవచ్చు. ఈ పదాన్ని ఏ విధంగా ఉపయోగించినప్పటికి చివరికి వ్యక్తిగత ప్రాధాన్యత పై ఆధారపడి ఉంటుంది.
2005లో 21 నుంచి 35 మధ్య వయస్సు ఉన్న 115 మందిపై అధ్యయనం చేయగా అధ్యయనంలో భాగంగా శృంగార భాగస్వామితో జీవనం గురించి వివరించేందుకు సరైన పదాలు లేకపోవడంతో ఇబ్బందికరమైన పరిస్థితులకు దారితీసింది, సామాజిక పరిస్థితుల దృష్ట్యా పరిచయం చేసుకునేందుకు కలత చెందారు ఈ ప్రశ్న నుంచే తప్పించుకున్నారు.స్నేహితురాలు లేక స్నేహితులు మరియు ప్రేయసి పదాల మధ్య కొంత అస్పష్టత ఉంది. ముఖ్యంగా కౌమార అభివృద్ధి అంశాల మధ్య ఈ మార్పు చెందుతుంది.
ప్రేయసి మరియు స్నేహితురాల యొక్క రెండు రూపాలను వేర్వేరు వ్యక్తులు వేర్వేరు అర్ధాలలో ఉపయోగిస్తున్నారు. ఉదాహరణకు స్నేహితురాలు అనేపదం ఒక బాలిక లేదా మహిళకు వేరొక మహిళ లేదా బాలిక శృంగార లేదా రొమాన్స్ పరంగా కాకుండా వాడతారు. రెండవ పదం "ప్రేయసి" కొన్ని సార్లు శృంగార లేదా రొమాంటిక్ అర్థాన్నిస్తుంది. ఏదైనప్పటికీ యిది ఒక నియమం కాదు. ఇది వాడుకలో ఉపయోగించే విధానం. "గర్ల్ ఫ్రెండ్" అను పదం సెక్సుయల్ అర్థ పరంగా కాకుండా చాలా సన్నిహితంగా గల స్నేహితురాలు అనే అర్థం యిస్తుంది.ఈ అర్థం "సెస్బియన్", "బైసెక్సుయల్" మరియు "పాన్‌సెక్సుయల్" వంటి మహిళకకు మాత్రమే వర్తిస్తుంది. ఈ "గర్ల్ ఫ్రెండ్" అనేపదం LGBT కులాలలో ఏ లింగానికైనా వర్తిస్తుంది.
"గర్ల్‌ఫ్రెండ్" అను పదం సెక్సుయల్ సంబంధాన్ని మాత్రమే సూచించదు. కానీ ఈ పదాన్ని ఒక బాలిక లేదా మహిళ ఏ పురుషునితోనైనా "డేటింగ్" చేయునపుడు ఆ భాగస్వామితో శృంగార పరంగా కలవవచ్చు లేదా కలవకపోవచ్చు. కానీ "డేటింగ్" అను పదం రొమాంటిక్ కార్యక్రమాలను స్నేహితుని సాహచర్యంతో ఉన్నందున సూచిస్తుంది. ఈ పదం "స్వీట్ హార్ట్" అనే పదానికి సమారార్థం యిస్తుంది.
"గర్ల్ ఫ్రెండ్" అనే పదం మొట్టమొదటగా 1863 లో "మహిళ యొక్క స్త్రీ స్నేహితురాలు"గా చెప్పబడింది. 1922 లో ఈ పదం "పుఋషిని స్వీట్ హార్ట్"గా అభివర్ణించిరి.
ప్రియుడు
ప్రియుడు అనగా ప్రేయసి యొక్క ఒక మగ భాగస్వామి, శృంగారపరంగా మరియు/లేదా లైంగికపరంగా ఆమెతో సంబంధముండవచ్చు. ప్రియుడిని ఆంగ్లంలో బాయ్ ఫ్రెండ్ అంటారు. ఇది మగ "స్నేహితుడు" అని కూడా సూచిస్తుంది. ప్రియుడు ప్రేయసితో వివాహ సంబంధానికి కట్టుబడి ఉంటాడు, ఇతనిని తన ప్రేయసికి కాబోయే భర్త అని సాధారణంగా ఉపయోగిస్తారు. ప్రియుడిని ప్రేమికుడు, జతగాడు, కాబోయే భర్త, ఆరాధకుడు, లవర్, సహచరుడు, బాయ్ ఫ్రెండ్,ఆత్మీయుడు అని కూడా చెప్పవచ్చు. 
ప్రియుడు కొన్నిసార్లు సంబంధం అనుకూలత కోసం తనిఖీ తీసుకోవాలి. వైవాహిక సంబంధం లేనప్పటికి భాగస్వాములుగా కట్టుబడి ఉంటారు, కొన్నిసార్లు ముఖ్యమైనటు వంటి ఇతర లేదా సాధారణ భాగస్వామిగా వివరించవచ్చు, ప్రత్యేకించి ఈ వ్యక్తులు సహజీవనం చేస్తారు. ప్రియుడు మరియు భాగస్వామి అనగా వివిధ ప్రజలకు వివిధ అర్ధాలున్నాయి; పదాల మధ్య వ్యత్యాసాలు అంతఃకరణమైనవని చెప్పవచ్చు. ఈ పదాన్ని ఏ విధంగా ఉపయోగించినప్పటికి చివరికి వ్యక్తిగత ప్రాధాన్యత పై ఆధారపడి ఉంటుంది.
2005లో 21 నుంచి 35 మధ్య వయస్సు ఉన్న 115 మందిపై అధ్యయనం చేయగా అధ్యయనంలో భాగంగా శృంగార భాగస్వామితో జీవనం గురించి వివరించేందుకు సరైన పదాలు లేకపోవడంతో ఇబ్బందికరమైన పరిస్థితులకు దారితీసింది, సామాజిక పరిస్థితుల దృష్ట్యా పరిచయం చేసుకునేందుకు కలత చెందారు ఈ ప్రశ్న నుంచే తప్పించుకున్నారు.
"డేటింగ్" అను పదము అమెరికన్ భాషనుండి 20 వ శతాబ్దంలో ప్రవేశించింది. దీని కంటే ముందు సమాజం మరియు కుటుంబ సభ్యుల అభిరుచి మేరకు పెళ్లాడమనే అభ్యర్థన ఉండేది. సివిల్ వార్ యొక్క కాలంలో పెళ్లాడుటకు చేయు అభ్యర్థన (కోర్ట్‌షిప్) జీవిత భాగస్వాముల వ్యక్తిగత విషయంగా మారినది. 20 వ శతాబ్దం మొదటలో "యునైటెడ్ స్టేట్స్"లో మహిళలు జీవిత భాగస్వామి కోసం చూసేవారు. అనగా తనను పెళ్లాడేందుకు యిష్టపడి చేసుకొనేందుకు అభ్యర్థించే వ్యక్తి కోసం ఎదురు చూసేవారు. ఈ ప్రియులు పిలిచే శతాబ్దం అంతమై 20 వ శతాబ్దంలో క్రొత్త సంస్కృతి అయిన "డేటింగ్" మొదలైనది.
సాహిత్యంలో, ఈ పదం జూలై 1988 లో చర్చానీయాంశమైంది. ఈ పదం "నైల్ బార్లెట్ట్" ప్రస్తుతం "ఆస్కార్ వైల్డ్" కొరకు వ్రాసిన "హో వజ్ ద మాన్?" అనే రచనలో చర్చించబడింది. దీనిలో 108 నుండి 110 పేజీలలో "బార్లెట్ట్" "త ఆర్టిస్ట్ అండ్ జర్నల్ ఆఫ్ హోం కల్చర్"గా వ్యాఖ్యానించాడు. ఇది "అలెక్ట్రయాన్" "మార్స్" యొక్క బాయ్ ఫ్రెండ్ గా సూచింపబడింది.
రాజ్యం సిన్హా
రాజ్యం సిన్హా, జాతీయవాది, స్వాతంత్ర్య సమరయోధురాలు. శాంతినికేతన్ విద్యార్థిని. ఈమె భర్త బిజయ్ కుమార్ సిన్హా భగత్ సింగ్ అనుయాయి. బ్రిటీషు వారిపై బాంబు విసిరాడన్న అభియోగంపై జీవతకాల శిక్ష అనుభవించాడు. బిజయ్ కుమార్ సిన్హా స్వాతంత్ర్య సమరయోధుడుగా, ఉత్తర ప్రదేశ్ నుండి వచ్చి, రాజమండ్రి జైలులో ఉన్నాడు. ఆచార్య రంగా మాట్లాడి రాజ్యం-సిన్హా పెళ్ళికి కారకుడయ్యాడు.
రాజ్యం సిన్హా మద్రాసు నుంచి ”మాతృభూమి ”మాస పత్రికను నడిపే వారు. ఆమె ముదునూరు కాంగ్రెస్ నాయకులు అన్నే అంజయ్య అన్న కుమార్తె. శాంతినికేతన్ విద్యార్ధిని. ఆమె భర్త విజయకుమార్ సిన్హా ” The Times of India ” లో ఎడిటింగ్ సెక్షన్ లో పని చేసే వారు. ఆయన విప్లవ వీరుడు భగత్ సింగ్ అనుచరుడు. భగత్ సింగ్ ను బ్రిటిష్ ప్రభుత్వం ఉరి తీసిన తరువాత సిన్హా మైనర్ అయినందు వల్ల అండమాన్ దీవులకు పంపింది ప్రభుత్వం. ఆయన అక్కడ జైలర్లకు ఒక విద్యాలయం ఏర్పాటు చేసి, దేశ స్వాతంత్రపు అవసరాన్ని జాతీయ పోరాటచరిత్ర మున్నగు విషయాలను ప్రభావం చేస్తూ ప్రసంగించే వారు. తన అండమాన్ జీవితాన్ని గురించి ”, The Andamaan’s –The Indian Bastille ”. అనే గ్రంథం వ్రాశారు .
మామిడిపూడి వెంకటరంగయ్య మనమరాలు శాంతా సిన్హాను పెళ్ళి చేసుకున్న వీరి ఏకైక కుమారుడు అజొయ్ 1979లో అకస్మాత్తుగా మూర్ఛ వచ్చి, మెదడులో అంతఃస్త్రావంతో మరణించాడు.
రాజ్యం సిన్హా 1951లో విజయవాడ నియోజకవర్గం నుండి భారత జాతీయ కాంగ్రేస్ అభ్యర్థిగా లోక్‌సభకు పోటీచేసి వామపక్షాల మద్దతున్న హరీంద్రనాథ్ ఛటోపాధ్యాయ చేతిలో ఓడిపోయింది
అధికారం
అధికారం అనగా మరొక వ్యక్తి లేదా సమూహం యొక్క జీవనశైలిని నిర్దేశించి నిర్వహించగల ఒక వ్యక్తి లేదా సంస్థ యొక్క సామర్థ్యం. అధికారమును ఆంగ్లంలో అథారిటీ అంటారు. సమాజంలో సహకారానికి ఆధారమైనది 'అధికారం'. జీవన విధానాలను దత్తత తీసుకొనుట ఫలితంగా "అధికారం" అననది "అజ్ఞా పాలన" గా పిలువబడుతుంది. అధికారం అనే భావన లో అనేక నాయకత్వ లక్షనాలు యిమిడి యున్నాయి.
అయితే సాధారణంగా మానవుని అధికారంను దైవ అధికారంగా కూడా తరచూ ప్రస్తావిస్తుంటారు. ఒక నిర్దిష్ట సామాజిక శక్తి యొక్క సుగుణాల వలన అధికారం బ్రతికించబడుతుంది. ఈ శక్తి ప్రాపంచికమైనది (భౌతికమైనది) లేదా కల్పితమైనది కావచ్చు. మంజురు యొక్క ఉపయోగావకాశాలను బట్టి అధికారం ఉనికి ఉంటుంది : సామాజిక అధికార నిర్వహణ క్రమంలో బెదిరించడం లేదా అధికారాన్ని ఉపయోగించి వ్యక్తులకు కీడు చేసే చర్యలు పాటించరు.
వాస్తవ శక్తి చేత ప్రత్యక్ష మార్గంలో అధికారం పొందటం (దాడి ద్వారా కారాగారంలో బంధించటం వంటి) దీనిని "బలవంతంగా" అని పిలుస్తారు, లేదా చట్టబద్ధత ద్వారా అధికారం పొందటం (కులీన వర్గమనే అధికార గుర్తింపు ద్వారా పొందడం వంటి). చాలా సందర్భాలలో రెండు రకాలు ఉన్నాయి.
కొన్ని అధికారాలు మాత్రమే భౌతిక శక్తి మీద ఆధారపడి ఉంటాయి, వాటిలో చాలా సంస్థాపరమైన అధికార వ్యవస్థపై ఆధారపడి ఉంటాయి. ఈ విధంగా, అధికారాలు పని చేసే సామర్థ్యంపై తన ఉనికి ఆధారపడి ఉంటుంది.
చక్రాయపాలెం (కొల్లిపర మండలం)
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
చదలవాడ 2 కి.మీ., చెముడుపాడు 2 కి.మీ., జంపని 4 కి.మీ., నేలపాడు 4 కి.మీ., చివలూరు 5 కి.మీ.
తూర్పున కొల్లూరు మండలం., ఉత్తరాన దుగ్గిరాల మండలం, దక్షణాన వేమూరు మండలం.
అంగనవాడీ కేంద్రం:- ఈ గ్రామములో ఆరున్నర లక్షల రూపాయల అంచనా వ్యయంతో నిర్మించనున్న అంగనవాడీ కేంద్రనికి, 2015,డిసెంబరు-6వ తేదీనాడు శంకుస్థాపన నిర్వహించారు. [5] 
ఈ వూరివారైన శ్రీ రెడ్రౌతు నారాయణగారు, ప్రజాప్రతినిధిగా కాకపోయినా, గ్రామాభివృద్ధిలో తన వంతు పాత్ర పోషించారు. గ్రామంలో పశువైద్యశాల లేక గ్రామస్థులు అగచాట్లు పడుచుంటే, నారాయణగారు ఈ విషయాన్ని మంత్రులు, ప్రజాప్రతినిధుల దృష్టికి తీసుకొనివెళ్ళి, తన స్వంత స్థలం 4 సెంట్ల భూమిని విరాళంగా ఇచ్చారు. ఆ స్థలంలో రు.1.75 లక్షలతో గ్రామానికి పశువైద్యశాల రూపుదిద్దుకున్నది. 1993లో అప్పటి పశుసంవర్ధక శాఖా మంత్రి శ్రీ ఎన్.రఘువీరారెడ్డి, హోం శాఖామంత్రి ఆలపాటి ధర్మారావు, ఎం.ఎల్.ఏ శ్రీ గుదిబండి వెంకటరెడ్డి, పశువైద్యశాలను ప్రజలకు అంకితం చేశారు. దానికి కృషి చేసిన నారాయణగారిని సత్కరించారు. గ్రామంలోని విద్యార్థులకు చదువుకోవడానికి పాఠశాల గది నిర్మాణానికి నారాయణగారు రు.60,000 ఆర్థిక సాయం అందించారు. నారాయణగారి కృషి వలన నేడు 80% కుటుంబాలు పశుపోషణ చేస్తున్నాయి. ప్రజలు పాడితో అధిక ఆదాయం ఆర్జిస్తూ ఆర్థికంగా అభివృద్ధిచెందుచున్నారు. [2]
ఈ గ్రామానికి చెందిన శ్రీ రెడ్రౌతు శ్రీనివాసరావు, కామేశ్వరి దంపతుల కుమార్తె రమ్య, 2014 మార్చిలో నిర్వహించిన ఇంటరు పరీక్షలలో, ఎం.ఈ.సి.విభాగంలో 982 మార్కులు సాధించి రాష్ట్రంలో ద్వితీయ స్థానంలో నిలిచింది. ఈమె చిన్నతనం నుండి సాధారణ పాఠశాలలలో చదివినది. 10వ తరగతిలో9.5 పాయింట్లు సాధించింది. ప్రస్తుతం సి.ఏ. సి.పి.టి చదువుచున్న ఈమె, మంచి ఛార్టర్డ్ అకౌంటెంటుగా స్థిరపడాలని కొరుకొంటున్నది. [4]
www.rvrchakrayapalem.com
2011 వ.సంవత్సరం జనాభా లెక్కల ప్రకారం, 
జనాభా = 2500.
ప్రాంతీయ భాష = తెలుగు.
[2] ఈనాడు గుంటూరు రూరల్/తెనాలి; 2013,జులై-14; 2వపేజీ.
[3] ఈనాడు, గుంటూరు రూరల్/తెనాలి; 2014,ఫిబ్రవరి-14; 3వపేజీ. 
[4] ఈనాడు గుంటూరు రూరల్; 2014,మే-10; 11వపేజీ.
[5] ఈనాడు గుంటూరు సిటీ; 2015,డిసెంబరు-7; 34వపేజీ.
జి. మునిరత్నం నాయుడు
గుత్తా మునిరత్నం నాయుడు చిత్తూరు జిల్లాకు చెందిన సామాజిక కార్యకర్త. పద్మశ్రీ పురస్కార గ్రహీత. 
మునిరత్నం తమిళనాడులోని తిరుత్తణికి సమీపంలోని కనకమ్మసత్రంలో రంగయ్య నాయుడు, మంగమ్మ దంపతులకు 1936, జనవరి 6 వ తేదీన జన్మించారు. 1981లో ప్రముఖ కాంగ్రెస్‌ నాయకులు రాజగోపాల్‌నాయుడు, ప్రముఖ శాస్త్రవేత్త ఎన్‌జి రంగాతో కలిసి 'రాయలసీమ సేవా సమితి' సంస్థ ఏర్పాటు చేశారు. క్రమేణా ఆ సంస్థ రాయలసీమకే కాకుండా రాష్ట్ర వ్యాప్తంగా విస్తరించింది. దీంతో ఆ సంస్థ పేరును రాష్ట్రీయ సేవా సమితిగా మార్చారు. ప్రస్తుతం ఆ సంస్థ శిశువిహార్‌, బాల విహార్‌, ఛైల్డ్‌ స్పాన్సర్‌షిప్‌ ప్రోగ్రాం, అంగన్‌వాడీ కేంద్రాలు, వయో వృద్ధులకు పునరావాస కేంద్రం, వితంతు పునరావాస కేంద్రం, కృషి విజ్ఞాన కేంద్రం, స్వధార్‌ హోం, మత్తు మందు బానిసల పునరావాస కేంద్రం తదితర సేవల ద్వారా ప్రజలకు చేరువైంది. ఆయన సేవలను గుర్తించిన కేంద్ర, రాష్ట్ర ప్రభుత్వాలు పలు అవార్డులను ప్రదానం చేసింది. 1989లో ఇందిరాగాంధీ నేషనల్‌ అవార్డు, 1991లో శిరోమణి, 1992లో జెమ్‌ ఆఫ్‌ ఇండియా, 1993లో బాలబంధు, 1996లో నవాబ్‌ మెహిదీ నవాజ్‌జంగ్‌ బెస్ట్‌ వెల్ఫేర్‌, 1998లో పైడి లక్ష్మయ్య మెమోరియల్‌, 2006లో రాజీవ్‌గాంధీ మానవసేవ, 2010లో హరిజన బంధు అవార్డులను కేంద్ర ప్రభుత్వం ఇచ్చింది.
1981 నుండి రాయలసీమ సేవాసమితి స్వచ్ఛంద సేవా సంస్థ సంస్థాపక గౌరవ కార్యదర్శిగా సేవలందిస్తున్నాడు. బడుగు వర్గాలు, స్త్రీలు, పిల్లలు, వికలాంగులు, వృద్ధుల సంక్షేమం కోసం వివిధ సంస్థలు స్థాపించాడు. వివిధ ప్రభుత్వ, స్వచ్ఛంద సంస్థల్లో కీలక పదవులు నిర్వహిస్తున్నాడు. వికలాంగుల జాతీయ కమిషన్‌లో అసోసియేషన్‌ మెంబర్‌, సీఏపీఏఆర్‌టీ సెంట్రల్‌ కమిటీలో ఎగ్జిక్యూటివ్‌ కమిటీ మెంబర్‌గా పనిచేస్తున్నాడు. బాల భారతికి చైర్‌పర్సన్‌గా ఉన్నాడు. ఆయన సేవలను గుర్తిస్తూ భారత ప్రభుత్వం 1984 లో జాతీయ అవార్డును ప్రదానం చేసింది. ఈయన బ్రహ్మచారి.
శ్యామ్ ప్రసాద్ రెడ్డి
మల్లెమాల శ్యామ్ ప్రసాద్ రెడ్డి తెలుగు సినిమా పరిశ్రమలో ఒక చిత్ర నిర్మాత.
అతను 1987లో తన మొదటి చిత్రం తలంబ్రాలు నిర్మించాడు. ఇతను చిత్ర రచయిత మరియు చలనచిత్ర నిర్మాత ఎం.ఎస్.రెడ్డి కుమారుడు. శ్యాం ప్రసాద్ రెడ్డి యొక్క చిత్రాలు సాంకేతిక నైపుణ్యం మరియు విజుయల్ ఎఫెక్ట్ కలిగి యుంటాయి. ఆయన ఎల్లప్పుడు "ఒక చిత్రం ప్లాప్ యితే దాని వల్ల ఎల్లప్పుడు డబ్బు నష్టపోము కానీ విశ్వాసాన్ని కోల్పోతాము" అని అంటూ ఉంటారు. ఆయన చెప్పే మాటల బట్టి ఆయన యువ తరానికి మంచి సందేశాన్ని యిచ్చారు. ఆయన యువతరానికి "డబ్బుకై ప్రాకులాడకు కానీ నీ కలలను సాకారం చేసుకో" అని ఆంటూండేవారు. ఆయనకు "పెద్ద స్పప్నాలు... గొప్పతనాన్ని సాధించడం" పై నమ్మకం..
Shyam Prasad Reddy finished his academics in U.S. America and landed back to his mother land to choose a challenging career. Though films and film making in his legacy, The passion towards films made him to study the film making process from minimal levels. Mr M.S.Reddy’s friendly associate Mr Ramoji Rao suggested Shyam to walk into film stream as producer. Shyam learned film direction and scene handling in the presence of legendry film director Mr kodhanda Ram Reddy. Mr.P.N.Rama Chandra Rao taught about production skills. After gaining confidence Shyam attempted a conceptual film called Talabralu in 18 days of production duration and placed his first mile stone.
Shyam Prasad Reddy once attended a screening of a technical wonder called “TERMINATOR – II the judgment day”. Then and there a thought hit Shyam’s mind, if we interpret our mythology and culture with the help of such high-end graphics then we can create wonders on the silver screen. That inspiration leads Shyam to made his first graphical film called “AMMORU”. Shyam Prasad Reddy’s film "ANJI" won a national film award for best special effects for Sanath
Shyam Prasad Reddy’s wife’s name is MRs Vara Lakshmi(daughter of former chief minister Mr Kotla Vijaya Baskar). They blessed with two daughters.
The one line Shyam teaches his descendents and disciples is “why walk when you can run”.
జలచక్రం
జలచక్రం ను నీటి చక్రం, హైడ్రాలిక్ చక్రం, HO చక్రం అని కూడా అంటారు, ఈ నీటి చక్రం భూమిపై వాతావరణంలో, భూగర్భంలో మరియు భూ ఉపరితలంపై నీరు యొక్క నిరంతర కదలికల గురించి వివరిస్తుంది. నీరు బాష్పీభవనం చెంది నీటి ఆవిరిగా మారటం, నీటి ఆవిరి మేఘాలుగా రూపొందటం, మేఘాలు తిరిగి సాంద్రీకరణం ద్వారా వర్షంగా కురవటం ఒకదాని వెంట ఒకటి జరుగుతూ ఉంటాయి. ఈ ప్రక్రియ లన్నింటినికలిపి జలచక్రం అంటారు.
వర్షం కురిసినప్పుడు చెరువులు, కుంటలు నిండుతాయి. నీరు చిన్న చిన్న కాలువలుగా ప్రవహిస్తుంది. ఇలాంటివే చాలా కలిసిపోయి పెద్దపెద్ద ప్రవాహాలుగా మారుతాయి. ఈ పెద్దపెద్ద ప్రవాహాలు నదులలో కలుస్తాయి. నదులు సముద్రాలలోకి, మహా సముద్రాలలోకి ప్రవహిస్తాయి. కొంత వర్షపునీరు భూమిలోకి ఇంకి భూగర్భ జలాలుగా మారుతుంది. వేసవి కాలంలోని అధిక వేడిమివల్ల ఎక్కువ మొత్తంలో నీరు సముద్రాలు, సరస్సులు, నదులు మొదలైన చోట్ల నుండి బాష్పీభవనం చెంది నీటి ఆవిరిగా మారుతుంది. ఇది గాలిలోకి చేరి మేఘాలుగా రూపొందుతుంది. ఈ మేఘాలు చల్లబడినప్పుడు వర్షం కురుస్తుంది.
భూమిపై నీరు మూడు రూపాలలోకి మారుతుంది. మంచు (ఘనరూపం), నీరు (ద్రవరూపం), నీటిఆవిరి (వాయురూపం). నీరు నీటి ఆవిరిగా మారే ప్రక్రియను బాష్పీభవనమంటారు. నీటి ఆవిరి నీరుగా మారే ప్రక్రియనే సాంద్రీకరణమంటారు. నీరు మంచుగా మారటాన్ని నీటి ఘనీభవనం అంటారు.
పోటుగాడు
పోటుగాడు 2013 తెలుగు సినిమా. మంచు మనోజ్ హీరో. ఇది 2013, సెప్టెంబరు 14, శనివారం విడుదలైనది.. ఆగస్టు 24, 2013 న ఈ చిత్ర ఆడియో విడుదలైనది.
జీవితాన్ని ఎప్పుడు చాలా లైట్‌గా తీసుకునే గోవిందం.. ఆత్మహత్య చేసుకోవాలని సీరియస్‌గా నిర్ణయం తీసుకుని ఓ కొండపైకి చేరుకుంటాడు. అదేసమయంలో సాఫ్ట్‌వేర్ ఇంజినీర్ వెంకట్ కూడా ఆత్మహత్య చేసుకోవాలని ఆ ప్రదేశానికి చేరుకుంటాడు. అయితే కొండపైకి చేరుకున్న గోవిందం, వెంకట్‌లు ఆత్మహత్య చేసుకున్నారా? ఒకవేళ ఆత్మహత్యా ప్రయత్నాన్ని మానుకుంటే ఎందుకు? ఆత్మహత్యను విరమించుకునేలా ప్రభావం చేసిన అంశాలేమిటనే ప్రశ్నలకు సమాధానమే పోటుగాడు కథ.
చెర్లొయడవల్లి
చెర్లొయడవల్లి, శ్రీ పొట్టి శ్రీరాములు నెల్లూరు జిల్లా, ఆత్మకూరు మండలానికి చెందిన గ్రామము.
మురుగుల్ల
మురుగుల్ల, శ్రీ పొట్టి శ్రీరాములు నెల్లూరు జిల్లా, ఆత్మకూరు మండలానికి చెందిన గ్రామము.
మురుగుల్ల అనే పదానికి మురుగుళ్ల అని రూపాంతరం. మురుగుళ్ళ అనే గ్రామనామం మురు అన్న పూర్వపదం, గుళ్ళ అన్న ఉత్తరపదం కలయికతో ఏర్పడింది. మురు అనే పదానికి అర్థం అస్పష్టం. గుళ్ళ అనే పదం దేవాలయ సూచి.
తొలినాళ్ళలో ఇక్కడ మునులకు సంబంధించిన గుళ్ళు ఉండడంతో మునిగుళ్ళ అని పిలిచేవారు. మునుగుళ్ల పదం జన వ్యవహారంలో ముగు(రు)గుళ్ళగా ఆపైన మురుగుళ్ళ/మురుగుల్లగా మార్పుచెందింది.
దాసరపల్లి
దాసరపల్లి, శ్రీ పొట్టి శ్రీరాములు నెల్లూరు జిల్లా, ఉదయగిరి మండలానికి చెందిన గ్రామము.. పిన్‌కోడ్: 524222. ఈ ఊరు బత్తాయి కాయలకు బాగా ప్రసిద్ధి చెందినది, ఇక్కడ నుంచి బత్తాయి కాయలు వివిధ ప్రాంతాలకు సరఫరా అవుతుంటాయి.
అయ్యవారిపల్లె (ఉదయగిరి)
అయ్యవారిపల్లె, శ్రీ పొట్టి శ్రీరాములు నెల్లూరు జిల్లా, ఉదయగిరి మండలానికి చెందిన గ్రామము..
దేకురుపల్లి
దేకురుపల్లి, శ్రీ పొట్టి శ్రీరాములు నెల్లూరు జిల్లా, ఉదయగిరి మండలానికి చెందిన గ్రామము..
చార్‌ ధామ్‌
భారతదేశంలోని నాలుగు సుప్రసిద్ధ హిందూ పుణ్యక్షేత్రాలైన బద్రీనాథ్, ద్వారక,పూరీ మరియు రామేశ్వరం లను కలిపి చార్‌ ధామ్‌ గా వ్యవహరిస్తారు. ఆదిశంకరాచార్యులచే స్థాపించబడిన ఈ క్షేత్రాలలో మూడు వైష్ణవ క్షేత్రాలు మరియు ఒక శైవ క్షేత్రము ఉంది. కాలక్రమేణా చార్‌ ధామ్‌ అనే పదము హిమాలయాలలోని పుణ్యక్షేత్రాలను ఉద్దేశించేదిగా వ్యవహారంలోకి వచ్చింది.
మూలాధారాలు లేనప్పటికీ భారతదేశంలో హిందూమత వ్యాప్తికి విస్తృతంగా కృషిచేసిన ఈ నాలుగు పుణ్యక్షేత్రాలకు చార్‌ధాం హోదాను ఆపాదించాడు. ఈ నాలుగు ఆలయాలు భారతదేశం యొక్క నాలుగు వైపులా ఏర్పడటం గమనార్హం. ఉత్తరాన బద్రీనాథ్ ఆలయం, తూర్పున పూరీ లోని జగన్నాథ ఆలయం, పశ్చిమాన ద్వారక లోని ద్వారకాధీశ ఆలయం మరియు దక్షిణాన రామేశ్వరంలో రామనాథస్వామి ఆలయం స్థాపితమై ఉన్నాయి. సిద్ధాంతపరంగా ఈ దేవాలయాలు శైవమతానికి మరియు వైష్ణవ శాఖలకు మధ్య విభజించబడి ఉన్నప్పటికీ, చార్ ధామ్ తీర్థయాత్ర ఒక హిందూ మతం వ్యవహారంగా భావింపబడుతుంది. 20వ శతాబ్ద మధ్యకాలం నుండి హిమాలయా పర్వత సానువులలో ఉన్న బద్రీనాథ్, కేదార్‌నాథ్, గంగోత్రి మరియు యమునోత్రి ఆలయాలను కలిపి ఛోటా చార్‌ధామ్‌గా వ్యవహరిస్తున్నారు. ఈ యాత్ర ద్వారా ఉత్తరాఖండ్ పర్యాటకం అత్యధికంగా లాభపడుతున్నందున ఆ రాష్ట్ర ప్రభుత్వం కూడా ఈ యాత్రను బాగా ప్రోత్సహిస్తున్నది.
ఈ ఆలయం ఉత్తరాఖండ్ రాష్ట్రంలోని గర్హ్వాల్ పర్వతశ్రేణులలో అలకనంద నది ఒడ్డున ఉంది. ఈ పట్టణము పర్వత శ్రేణులలోని నర నారాయణ పర్వత సానువుల మధ్యన 6,560 మీటర్ల ఎత్తులో ఉంది.
ఈ ఆలయం భారతదేశ పశ్చిమాన గుజరాత్ రాష్ట్రంలో స్థాపించబడింది. ఈ నగరం యొక్క నామము ద్వార్ (వాకిలి) అనే సంస్కృత పదము నుండి జనించింది. ఈ నగరం నది సమీపంలో, నది సముద్రంలో సంగమించే వద్ద స్థాపితమైనది. ఈ గోమతి నది, గంగా నదికి ఉపనది అయిన గోమతి నది, ఒక్కటి కావు.
ఈ నగరము భారతదేశ తూర్పు భాగంలో ఒడిషా రాష్ట్రంలో స్థాపితమైనది. ఈ నగరము భారతదేశ అతి ప్రాచీన తూర్పు నగరాలలో ఒకటి. ఇది బంగాళాఖాతం ఒడ్డున ఉంది.
రామేశ్వరము భారతదేశ దక్షిణాన తమిళనాడు రాష్ట్రంలో ఉంది. ఇది భారతదేశ ద్వీపకల్ప చివరి భాగమైన వద్ద ఉంది. పురాణాల ప్రకారం శ్రీరాముడు ఈ ప్రదేశము నుండే రామసేతు నిర్మాణాన్ని ప్రారంభించాడు. ఇది శైవులకు అంకితమైన దేవాలయము. శ్రీరాముడు ఈ ఆలయాన్ని స్థాపించాడని ప్రతీతి..
శ్యామసుందరపురం
శ్యామసుందరపురం, శ్రీ పొట్టి శ్రీరాములు నెల్లూరు జిల్లా, కోట మండలానికి చెందిన గ్రామము..
శ్రీ ప్రసన్న వేంకటేశ్వరస్వామి ఆలయం, అప్పలాయగుంట
అప్పలాయగుంట శ్రీ వేంకటేశ్వరాలయం అత్యంత ప్రాముఖ్యత వహించిన తిరుమల శ్రీ వేంకటేశ్వరాలయానికి చుట్టు ఉన్న ఏడు పురాతన శ్రీ వేంకటేశ్వరాలయాలలో ఒకటి. యిది అప్పలాయగుంట లో వెలసినది.
శ్రీ వేంకటేశ్వరుడు నారాయణ వనం లో ఆకాశరాజు కుమార్తె పద్మావతిని వివాహమాడి తిరుమలకు కాలినడకన బయలుదేరి వెళ్తూ అప్పలాయగుంట లో తపస్సు చేసుకుంటున్న సిద్ధేశ్వర స్వామిని అభయ హస్తంతో ఆశీర్వదించి, ఈ ఆలయంలో కొలువు దీరాడు. తర్వాత ఇక్కడి నుండి కాలినడకన తొండవాడ లోని అగస్తేశ్వరు ని దర్శించి తర్వాత సమీపంలోనే ఉన్న శ్రీనివాస మంగా పురం లో ఆరునెలలు ఉండి అక్కడి నుండి శ్రీవారి మెట్టు ద్వారా (నూరు మెట్ల దారి) తిరుమల చేరాడని స్థల పురాణం.
ఈ ప్రదేశంలో అప్పలయ్య అనే వ్యక్తి అవసరార్ధం ఒక గుంట తవ్వించాడని అప్పటి నుండి ఈ ప్రదేశం అప్పలయ్య గుంటగా పిలువబడినదని కాకక్రమంలో అది అప్పలగుంటగా మారిందని తలుస్తుంది. అప్పలయ్య ఆ గుంట త్రవ్వే సమయంలో పనిచేసినవారికి కూలి అప్పు చెప్పకుండా ఏరోజుకు ఆరోజే ఇచ్చేవాడని అందుకనే ఈ ప్రదేశాననికి ఈ పేరు వచ్చిందని అదనంగా ప్రచారంలో 
ఉంది.
ఈ ఆలయానికి దక్షిణం వైపున ఎత్తైన కొండ, చుట్టూ పంటపొలాలు ఉండడముతో వాతావరణము చాల ప్రశాంతంగా ఉంటుంది. ఆలయ ప్రధాన ద్వారం దాటగానే ధ్వజస్తంభం, దాని వెనుక అంతరాళం ఎదురుగా గర్భ గుడిలో శ్రీ వారి దివ్య మంగళ రూపం కనుల విందు చేస్తుంది. శ్రీ వారి ఆలయం ముందు చిన్న కోనేరు, దానికి ముందు అనగా ప్రధాన ఆలయానికి ఎదురుగా చిన్న ఆంజనేయ స్వామి వారి ఆలయము ఉన్నది.
ప్రతి నిత్యం ఎదురుగా ఉన్న ఆంజనేయ స్వామివారికి మంగళ వాయిద్యాలతో పూజాభిషేకాలు నిర్వహించి, తర్వాత శ్రీవారికి అభిషేకాలు పూజలు నిర్వహించి, భక్తులకు దర్శన భాగ్యాన్ని కలుగ జేస్తారు. ఇక్కడకు వచ్చే భక్తులు తక్కువ ఉన్నందున ఆలయం ప్రశాంత వాతావరణములో ఉన్నందున భక్తులు సావధానంగా చిత్త శుద్ధితో దైవ దర్శనం చేసుకోవచ్చు.
అప్పలాయ గుంట తిరుపతికి సుమారు 30 కిలోమీటర్ల దూరంలో ఉన్నది. తిరుపతి నుండి ప్రతి గంటకు బస్సులు ఉంటాయి. తిరుపతి నుండి పరిసరప్రాంతాలలోని ఆలయ సందర్శన బస్సులు కూడ ఇక్కడి వస్తుంటాయి. తిరుపతికి వచ్చిన వారు తప్పక చూడవలసిన ఆలయమిది.
మంగళాపురం(చల్లపల్లి)
మంగళాపురం, కృష్ణా జిల్లా, చల్లపల్లి మండలానికి చెందిన గ్రామము. ఈ గ్రామము పిన్ కోడ్ న, 521 131., యస్.టీ.డీ. కోడ్ నం. 08671.
సముద్రమట్టానికి 10 మీ.ఎత్తు
ఈ గ్రామానికి సమీపంలో దాలిపర్రు, లక్ష్మిపురం, చల్లపల్లి, భోగిరెడ్డిపల్లి, పూషడం గ్రామాలు ఉన్నాయి.
ఘంటసాల, మోపిదేవి, మొవ్వ, అవనిగడ్డ
కొడాలి, చల్లపల్లి, విజయవాడ నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 63 కి.మీ
జిల్లా పరిషత్తు ఉన్నత పాఠశాల:- ఈ పాఠశాల విద్యార్థిని డొక్కు వనజ, 2015,డిసెంబరు-3,4 తేదీలలో గుంటూరులో నిర్వహించు రాష్ట్రస్థాయి డిస్కస్ థ్రో పోటీలకు అండర్-16 విభాగంలో పాల్గొనడానికి ఎంపికైనది. 2015,నవంబరు-29న ఉయ్యూరులో నిర్వహించిన జిల్లాస్థాయి పోటీలలో ఈమె ప్రథమస్థానం సాధించి రాష్ట్రస్థాయి పోటీలకు ఎంపికైనది. [5]\
మండల పరిషత్తు ప్రాథమిక పాఠశాల, ఈనాయిపాలెం గ్రామం.
వరి, అపరాలు, కూరగాయలు
వ్యవసాయం, వ్యవసాయాధారిత వృత్తులు
ప్రముఖ స్వాతంత్ర్య సమరయోధుడు, కమ్యూనిస్టు నాయకుడు శ్రీ చండ్ర రాజేశ్వరరావు ఈ గ్రామస్థులే.
ఈ గ్రామాన్నీ, ఈ గ్రామ పరిధిలోని ఆవాస గ్రామాలను, ప్రభుత్వ-ప్రైవేటు భాగస్వామ్యంతో, ఆకర్షణీయ గ్రామాలు (స్మార్ట్ విలేజెస్) గా అభివృద్ధి చేయడానికై, మిట్-సుబిషి కార్పొరేషన్ అను ఒక ప్రైవేటు సంస్థ ముందుకు వచ్చింది. [6]
[2] ఈనాడు కృష్ణా/అవనిగడ్డ; 2013,ఆగస్టు-1; 2వపేజీ.
[3] ఈనాడు కృష్ణా/అవనిగడ్డ; 2014,మార్చి-3; 2వపేజీ.
[4] ఈనాడు కృష్ణా/అవనిగడ్డ; 2014,జూన్-4; 1వపేజీ.
[5] ఈనాడు కృష్ణా; 2014,జూన్-5; 15వపేజీ.
[6] ఈనాడు అమరావతి; 2015,ఆగస్టు-13; 13వపేజీ.
[7] ఈనాడు అమరావతి; 2015,డిసెంబరు-1; 40వపేజీ.
గాలిపాళెం
గాలిపాళెం, శ్రీ పొట్టి శ్రీరాములు నెల్లూరు జిల్లా, చేజెర్ల మండలానికి చెందిన గ్రామము..
శ్రీశ్రీశ్రీ చిన్న వెంకయ్య స్వామి నివసించు ప్రదేశము.
ఆదురుపల్లి
ఆదురుపల్లి, శ్రీ పొట్టి శ్రీరాములు నెల్లూరు జిల్లా, చేజెర్ల మండలానికి చెందిన గ్రామము..
తూర్పుపల్లి
తూర్పుపల్లి, శ్రీ పొట్టి శ్రీరాములు నెల్లూరు జిల్లా, చేజెర్ల మండలానికి చెందిన గ్రామము..
ఊరు
ఒక ప్రాంతంలో గుర్తింపు పొందిన జనావాసాల సముదాయాన్ని ఊరు అంటారు. తెలుగులో పల్లెటూరు నుంచి మహానగరం వరకు జనావాసాన్ని ఊరు అనే అంటారు.రెండు ఊర్లు ఉదాహరణకు రెండు నగరాలు కలిసిపోయినప్పుడు వాటిని జంటనగరాలు అంటారు, జంటనగరాలకు ఉదాహరణగా హైదరాబాదు మరియు సికింద్రాబాద్‌లను చెప్పవచ్చు.
కొన్ని చిన్న ఊర్లను (చిన్న గ్రామాలను) కలిపి పంచాయితి అంటారు, పెద్ద గ్రామాలను మేజర్ పంచాయితిలు అంటారు. కొన్ని పంచాయితిలను కలిపి మండలంగాను, కొన్ని మండలాలను కలిపి డివిజన్ గాను, కొన్ని డివిజన్లను కలిపి జిల్లా అంటారు.
ఊరు అంటే ఊట ఊరుట అనే అర్థం వచ్చే చోట ఉపయోగిస్తారు.
నోరూరు అనగా నోటిలో లాలాజలం ఊరుట అని అర్థం.
ఊరు పేరు తెలియని వ్యక్తిని అన్యుడు అంటారు.
ఊరు పొమ్మంటుంది కాడు రమ్మంటుంది.
గ్రామం
నిర్జన గ్రామము
నగరం
కాశీభట్ల వేణుగోపాల్
కాశీభట్ల వేణుగోపాల్ ఒక ప్రముఖ కవి మరియు రచయిత. ఆయనకు సంగీతంతో కూడా పరిచయం ఉంది. ఆయన స్వస్థలం కర్నూలు. ఆయన గురించి ఆయన మాటల్లో చెప్పాలంటే
లలితా సహస్ర నామములు- 301-400
లలితా సహస్తనామ స్తోత్రములోని నాలుగవ నూరు నామములకు సంక్షిప్త వివరణ ఇక్కడ ఇవ్వబడింది.
కరుకొలుపాలెం
కరుకొలుపాలెం శ్రీ పొట్టి శ్రీరాములు నెల్లూరు జిల్లా, జలదంకి మండలానికి చెందిన గ్రామము..
తడకలూరు
తడకలూరు, శ్రీ పొట్టి శ్రీరాములు నెల్లూరు జిల్లా, దగదర్తి మండలానికి చెందిన గ్రామము.. పిన్ కోడ్ నం 524 320., ఎస్.టి.డి.కోడ్ = 08624.
[1] ఈనాడు నెల్లూరు; 2014,ఫిబ్రవరి-25; 5వ పేజీ.
బాలసింగాయపల్లి
బాలసింగాయపల్లి, వైఎస్ఆర్ జిల్లా, చెన్నూరు మండలానికి చెందిన గ్రామము.
లక్ష్మీపురం (దుత్తలూరు)
లక్ష్మీపురం, శ్రీ పొట్టి శ్రీరాములు నెల్లూరు జిల్లా, దుత్తలూరు మండలానికి చెందిన గ్రామము..
నారాయణరెడ్డిపేట
నారాయణరెడ్డిపేట, శ్రీ పొట్టి శ్రీరాములు నెల్లూరు జిల్లా, నెల్లూరు మండలానికి చెందిన గ్రామము..
లలితా సహస్ర నామములు- 401-500
లలితా సహస్తనామ స్తోత్రములోని అయిదవ నూరు నామములకు సంక్షిప్త వివరణ ఇక్కడ ఇవ్వబడింది.
చెన్నారెడ్డిపాలెం
చెన్నారెడ్డిపాలెం, శ్రీ పొట్టి శ్రీరాములు నెల్లూరు జిల్లా, బోగోలు మండలానికి చెందిన గ్రామము..
చెర్లొపల్లి
చెర్లొపల్లి, శ్రీ పొట్టి శ్రీరాములు నెల్లూరు జిల్లా, మనుబోలు మండలానికి చెందిన గ్రామము..పిన్ కోడ్ : 524 405., యస్.టి.డి కోడ్ = 0861.
[1] ఈనాడు నెల్లూరు/సర్వేపల్లి;2014;ఏప్రిల్-14;2వ పేజీ.
శెట్టిసముద్రం (మర్రిపాడు)
శెట్టిసముద్రం, శ్రీ పొట్టి శ్రీరాములు నెల్లూరు జిల్లా, మర్రిపాడు మండలానికి చెందిన గ్రామము..
పంటపాలెం
పంటపాలెం, శ్రీ పొట్టి శ్రీరాములు నెల్లూరు జిల్లా, ముత్తుకూరు మండలానికి చెందిన గ్రామము.. పిన్ కోడ్ నం. 524 323., ఎస్.టి.డి.కోడ్ = 0861.
[1] ఈనాడు నెల్లూరు/సర్వేపల్లి; 2014,ఫిబ్రవరి-11; 2వ పే.
తుమ్మల తలుపూరు
తుమ్మల తలుపూరు, శ్రీ పొట్టి శ్రీరాములు నెల్లూరు జిల్లా, sydapuram మండలానికి చెందిన గ్రామము..
వరుణుడు
వరుణుడు అష్టదిక్పాలకులలో ఒకడు. హిందూ మతానుసారం అతడు పడమర దిక్కుకు అధిపతి. వరుణుడిని వరుణదేవుడు, వానదేవుడు అని కూడా అంటారు. ఇతనికి జ్యేష్ఠాదేవి ద్వారా అధర్ముడు అనే కొడుకు కలిగాడు.వాన
దిక్కులు
ఏరాసు అయ్యపురెడ్డి
ఏరాసు అయ్యపురెడ్డి ప్రముఖ న్యాయ శాస్త్ర కోవిదుడు, మాజీ లోక్‌సభ సభ్యుడు, రాష్ట్ర మంత్రి. ఐదుసార్లు ఎమ్మెల్యేగా ఎన్నికైన ఏరాసు అయ్యపురెడ్డి, న్యాయశాఖ మంత్రిగా పనిచేశాడు.
కర్నూలు జిల్లాలోని గడివేముల మండలం గడిగరేవుల గ్రామంలో జన్మించిన అయ్యపురెడ్డి ప్రముఖ క్రిమినల్ లాయర్‌గా, రాజ్యాంగ నిపుణుడిగా పేరొందాడు. కాంగ్రెస్ ప్రభుత్వంలో మంత్రిగా, తెలుగుదేశం పార్టీ తరఫున ఆయన కర్నూలు నుంచి లోక్‌సభ సభ్యుడిగా వ్యవహరించాడు. లోక్‌సభలో పబ్లిక్ ఎకౌంట్స్ కమిటీ ఛైర్మన్ బాధ్యతలు కూడా నిర్వహించాడు. ఈయన కుమారుడు ఏరాసు ప్రతాపరెడ్డి కాంగ్రెస్ పార్టీకి చెందిన శ్రీశైలం శాసనసభ్యుడు.
1978 లో జనతా పార్టీ తరపున అరవై మంది ఎమ్మెల్యేలు గెలిచారు. కాని వారిలో చాలా మంది పార్టీని వదలి వెళ్లిపోయారు. అ క్రమంలో పార్టీలో చీలిక కూడా వచ్చింది. ప్రతిపక్ష నేతగా ఉన్న గౌతు లచ్చన్న లోక్ దళ్ పార్టీ వైపు వెళ్లగా జనతా పార్టీ తరఫున అయ్యపు రెడ్డి కొంతకాలం విపక్ష నేతగా వ్యవహరించాడు. కాని అప్పటి ముఖ్యమంత్రి అంజయ్య ఈయనతో సంప్రదింపులు జరిపి మంత్రి పదవి ఇవ్వడంతో అయ్యపురెడ్డి జనతా పార్టీని వదలి అధికార పార్టీ అయిన కాంగ్రేస్లో చేరి మంత్రి అయ్యాడు. అంతకుముందు అయ్యపురెడ్డి కాంగ్రెస్ నేతే. కానీ 1978 పరిణామాలలో కాంగ్రెస్ ను వదలి జనతా పార్టీ తరపున పోటీచేశాడు. ఆ తర్వాత కాలంలో ఆయన మళ్లీ కాంగ్రెస్ ను వదలి తెలుగుదేశం పార్టీలో చేరి మాజీ ముఖ్యమంత్రి కోట్ల విజయభాస్కరరెడ్డిని లోక్ సభ ఎన్నికలలో ఓడించి సంచలనం సృష్టించాడు.
రెండు సంవత్సరాలుగా అస్వస్థతతో ఉన్న అయ్యపురెడ్డి 89 సంవత్సరాల వయసులో, ఆరోగ్యం క్షీణించి 2009, జూన్ 27 న మరణించాడు.
నిరృతి
నిరృతి అష్టదిక్పాలకులలో ఒకడు. హిందూ మతానుసారం అతడు నైఋతి దిక్కుకు అధిపతి.దిక్కులు